
УВАЖАЕМИ ГОСПОДИН ЯНЧЕВ,

Във връзка с отправеното от мен питане относно изразходваните средства и реализираните обекти по населени места на територията на Община Златоград, моля да ми бъде предоставена допълнителна справка, съдържаща информация за всички обекти по населени места, включени в първоначалните предложения на Кмета на Община Златоград при приемането на бюджетите за 2024 г. и 2025 г., за които впоследствие предвидените средства са били намалени, преразпределени или изменени с решение на Общински съвет – Златоград.

[bookmark: _GoBack]За всеки обект моля да бъде посочена следната информация:

· Населено място;
· Наименование на обекта;
· Размер на средствата, предложени от кмета на Община Златоград;
· Размер на средствата, одобрени с решение на Общински съвет–Златоград;
· Размер на намалението или промяната (разликата между предложените и одобрените средства);
· Източник на финансиране;
· Текущ етап на изпълнение на обекта;
· Очакван срок за завършване на обекта.

Моля исканата справка да бъде предоставена заедно с отговора на предходното ми питане относно изразходваните средства по населени места в Община Златоград.



С уважение:
Станимир Чаушев
Общински съветник
